SLUŽBENI GLASNIK

 Službeno glasilo Općine Gornji Bogićevci

**R E P U B L I K A H R V A T S K A**

**BRODSKO – POSAVSKA ŽUPANIJA**

 **OPĆINA GORNJI BOGIĆEVCI**

|  |  |  |
| --- | --- | --- |
| Godina17 | Gornji Bogićevci, 4.4.2023. godine | Broj02/2023 |

1. Akti Općinskog vijeća

2. Akti Načelnika

1. Ostalo
* ***Akti Općinskog vijeća:***

14. Odluka o prodaji nekretnina u vlasništvu Općine Gornji Bogićevci

 Godinu

15. Odluku o izradi II. Izmjena i dopuna Prostornog plana uređenja Općine Gornji

 Bogićevci

16. Odluka o raspisivanju javnog poziva za dodjelu priznanja Općine Gornji Bogićevci

* ***Akti načelnika:***

1. Izvješće o izvršenju Plana gospodarenja otpadom Općine Gornji Bogićevci za 2022.

 godinu

 ***- Ostalo:***

***Akti Općinskog vijeća:***

***14.***

Na temelju članka 33. Statuta Općine Gornji Bogićevci (Sl. glasnik br. 02/21 i točkom 3. stavak 8. Plana upravljanja imovinom Općine Gornji Bogićevci za 2023. g (Sl. glasnik br.9/22 ) Općinsko vijeće Općine Gornji Bogićevci na svojoj 11. sjednici održanoj 31.03.2023. godine donosi

 **ODLUKU**

 **o prodaji nekretnina u vlasništvu Općine Gornji Bogićevci**

 Članak 1.

Donosi se odluka o prodaji nekretnina u vlasništvu Općine Gornji Bogićevci i to :

- kčbr. 462/1 u k.o Gornji Bogićevci,

- kčbr. 55, 56 i 415 u k.o Smrtić,

- kčbr. 128 u k.o. Trnava

- kčbr. 95/1 u k.o. Kosovac i

. suvlasnički dio 1/6 u kčbr 4K1, 5K, 169/1 i 164/1 u k.o Dubovac

 Članak 2.

Početna kupoprodajna cijena nekretnina iz članka 1. ove odluke utvrđena je elaboratom „Procjena tržišne vrijednosti nekretnina kuće, pomoćni objekti i zemljišta u Općini Gornji Bogićevci“ izrađen od strane Stalnog sudskog vještaka za područje građevinarstva IGOR BABIĆ, dipl. inž. građ..

Početna cijena utvrđena elaboratom procjene iz 1. stavka ovoga članka uvećava se za trošak procjene vrijednosti nekretnine.

 Članak 3.

Zadužuje se Jedinstveni upravni odjel općine da izvrši postupak provođenja javnog natječaja za prodaju nekretnina iz članka 1.

 Članak 3.

Ova odluka stupa na snagu danom donošenja a objavit će se u Službenom glasniku Općine Gornji Bogićevci.

Klasa:371-05/21-03/03 Općinsko vijeće

Urbroj:2178/18-03-21-1

G. Bogićevci, 31.03.2023. Predsjednik

 Željko Klarić

***15.***

Na temelju članka 39. Statuta Općine Gornji Bogićevci (Sl. glasnik br. 02/21 ) i članka 86. Zakona o prostornom uređenju (NN RH 153/13) Općinsko vijeće Općine Gornji Bogićevci na svojoj 11. sjednici održanoj 31.03.2023. godine donosi

 **ODLUKU**

 **o Izradi II. Izmjena i dopuna Prostornog plana uređenja Općine Gornji Bogićevci**

 Članak 1.

Donosi se odluka o izradi II. Izmjena i dopuna Prostornog plana uređenja općine (PPUO) (Sl. glasnik Općine Gornji Bogićevci 01/16).

 Članak 2.

Ove izmjene i dopune odnose se isključivo na prenamjenu poljoprivrednog zemljišta u k.o. Smrtić, kčbr. 176 i kčbr. 104/3 u građevinsko zemljište u svrhu gradnje Solarnih elektrana i u druge svrhe se ne mogu koristiti.

 Članak 3.

Zadužuje se načelnik općine da u suradnji sa Zavodom za prostorno uređenje Brodsko-posavske županije pokrene i provede ovaj postupak Izmjena i dopuna u skladu sa člankom 2. ove odluke.

 Članak 3.

Ova odluka stupa na snagu danom donošenja, a objavit će se u Službenom glasniku Općine Gornji Bogićevci.

Klasa:350-02/23-0/1 Općinsko vijeće

Urbroj:2178-22-01/23-01/01

G. Bogićevci, 31.03.2023 Predsjednik

 Željko Klarić

***16.***

Na temelju članka 10 stavak 1.. Statuta Općine Gornji Bogićevci (Sl. glasnik br. 02/21) Općinsko vijeće Općine Gornji Bogićevci na svojoj 11. sjednici održanoj 31.03.2023. godine donosi

 **ODLUKU**

 **o raspisivanju javnog poziva za dodjelu priznanja Općine Gornji Bogićevci**

 Članak 1.

Donosi se odluka o raspisivanju javnog poziva građanima, udrugama i dr. institucijama sa područja Općine Gornji Bogićevci za dodjelu javnog priznanja Općine Građani, a temeljem Odluke o postupku dodjeli javni priznanja (Sl. glasnik br. ).

 Članak 2.

Zadužuje se Jedinstveni upravni odjel općine za provođenje ove odluke.

 Članak 3.

Odluku o dodjeli javnog priznanja općine donijet će Općinsko vijeće Općine Gornji Bogićevc, a priznanja će biti uručena na svečanoj sjednici Općinskog vijeća povodom za Dana Općine Gornji Bogićevci.

 Članak 4.

Ova odluka stupa na snagu 8. dana od donošenja, a objavit će se u Službenom glasniku Općine Gornji Bogićevci.

Klasa:371-05/21-03/03 Općinsko vijeće

Urbroj:2178/18-03-21-1

G. Bogićevci, 31.03.2023. Predsjednik

 Željko Klarić

* ***Akti načelnika:***

***1.***

Na temelju članka 173. stavka 3. Zakona o gospodarenju otpadom ( „Narodne novine“ br. 84/21) i članka 60. Statuta Općine Gornji Bogićevci („Službeni glasnik Općine Gornji Bogićevci“ br. 02/21), Općinski načelnik, podnosi:

**IZVJEŠĆE**

**o izvršenju Plana gospodarenja otpadom Općine Gornji Bogićevci za 2022. godinu**

**1. UVOD**

Novi Plan gospodarenja otpadom za općinu Gornji Bogićevci donesen je 06.09.2018. godine, u skladu sa Zakonom o otpadu.

Sukladno istom i članku 7. Zakona o izmjenama i dopunama zakona o otpadu, jednom godišnje ( do 30. travnja tekuće godine ) Općinski načelnik je u obvezi podnijeti Općinskom Vijeću izvješće o izvršenju Plana, a poglavito o provedbi utvrđenih obveza i učinkovitosti poduzetih mjera.

Prema obvezama i odgovornostima u gospodarenju otpadom koje proizlaze iz Zakona o otpadu država je odgovorna za gospodarenje opasnim otpadom i za spaljivanje otpada, županije i Grad Zagreb odgovorni su za gospodarenje svim vrstama otpada, osim za opasni otpad i spaljivanje, a gradovi i općine odgovorni su za gospodarenje komunalnim otpadom i građevinskim otpadom.

**2. OPĆINA GORNJI BOGIĆEVCI**

Na području Općine Gornji Bogićevci prema popisu stanovništva iz 2021. godine živi 1.430 stanovnika u naseljima: Dubovac, Kosovac, Gornji Bogićevci, Smrtić, Ratkovac i Trnava.

**3. POSTOJEĆE STANJE I MJERE GOSPODARENJA OTPADOM**

Organizirano skupljanje i odvoz otpada koji nastaje u domaćinstvima na području općine Gornji Bogićevci vrši komunalna tvrtka Odlagalište d.o.o. iz Nove Gradiške koja isti odlaže na odlagalište Šegulje – Ivik., a korisnici usluge odvoza i odlaganja otpada odlažu ga na različite načine: po domaćinstvima su podijeljene posude 120 l i 240 l kao i kod manjih pravnih osoba.

Prema izvješću komunalne tvrtke u 2022. godini skupljene su i otpremljene na odlagališta koncesionara sljedeće količine kućnog i komunalnog otpada:

  ***2021****.* ***2022.***

*1.* ***Miješani kom. Otpad : 176,980 t 160,987 t***

*2. Glomazni otpad :*  ***- 14,78 t***

*3. Stakleni otpad:*  ***0,78 t 1,25 t***

*4. Papir i karton:* ***15,05 t 22,5 t***

*5. Plastika:*   **1,55 t 6,0 t**

Odvoz komunalnog otpada od domaćinstava i pravnih osoba provodi se jedanput tjedno, a kontejnere sa groblja po potrebi prazni Komunalni pogon Općine Gornji Bogićevci te isti odvozi i odlaže na odlagalište „Šagulje – Ivik“ u vlasništvu tvrtke „Odlagalište d.o.o., Nova Gradiška..

Odvoz glomaznog otpada iz domaćinstava provodi se dva puta godišnje na način da građani iznesu glomazni otpad ispred kuće te se prema posebnom rasporedu otpad odvozi kamionima.

Skupljanje izdvojenog otpada provodi se dok kontejneri ne budu popunjeni, a tada se prazne i ponovo koriste.

Odvojeno skupljanje otpada provodi se na četiri zelena otoka s lokacijama Dubovac, Gornji Bogićevci, Smrtić i Trnava i to papir, staklo i plastika u posebnim kontejnerima, te plastiku, papir i tekstil u vrećama kod kuće.

Mobilno reciklažno dvorište bilo je na raspolaganju 2 puta, no prema informaciji iz tvrtke Odlagalište d.o.o., odaziv građana je bio mali kao i na drugim područjima.

**4. MJERE ZA UPRAVLJANJE I NADZOR NAD ODLAGALIŠTIMA KOMUNALNOG OTPADA**

Na području Općine Gornji Bogićevci nema aktivnog legalnog odlagališta komunalnog otpada, već je sakupljeni komunalni otpad odvožen na odlagalište od strane komunalnog poduzeća Odlagalište d.o.o i deponiran na odlagalište „Šegulj – Ivik“.

**5. POPIS OTPADOM ONEČIŠĆENOG OKOLIŠA I NEUREĐENIH ODLAGALIŠTA OTPADA**

Divlja odlagališta su mjesta na koja neodgovorne pravne i fizičke osobe odlažu svoj otpad bez ikakvih dozvola. Takva odlagališta sukladno Planu gospodarenja otpadom Republike Hrvatske moraju se odmah sanirati i zatvoriti, kako bi se smanjio štetan utjecaj na okoliš, prvenstveno na podzemne vode.

Na području Općine Gornji Bogićevci nema većih divljih odlagališta otpada, odnosno u 2022. godini se pojavilo na nekoliko lokacija pokušaji odlaganja otpada što je pravovremenim djelovanjem Komunalnog pogona općine otklonjeno. Neodgovorni građani u više navrata su odlagali miješani kom. otpad kod zelenog otoka u naselju Dubovac, što je komunalni pogon općine otklonio. Iz tog razloga je ugrađen videonadzor.

U 2018. godini Općinsko vijeće je donijelo Odluku o mjerama za sprečavanje nelegalnog otpada te na web stranici općine je objavljena obavijest o odvojenom prikupljanju otpada.

**6. IZVORI I VISINA POTREBNIH SREDSTAVA ZA PROVEDBU SANACIJE DIVLJIH ODLAGALIŠTA OTPADA OPĆINE GORNJI BOGIĆEVCI**

Općina Gornji Bogićevci u 2022. godini nije imala troškova vezanih za sanaciju divljih odlagališta jer su u ranijim godinama sva uklonjena, a cijelo vrijeme je Komunalni pogon općine vršio nadzor na području cijele općine kako se ne bi pojavila divlja odlagališta.

 Općinski načelnik

 Pavo Klarić, dipl.oec.

Klasa:351-01/23-01/11

Urbroj:2178-22-01-23-1

G. Bogićevci, 31.03.2023.

|  |  |  |  |  |
| --- | --- | --- | --- | --- |
|  |  |  |  |  |

 **Bilješke:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| **Izdaje Jedinstveni upravni odjel Općine Gornji Bogićevci****Odgovorni urednik: Pavo Klarić, dipl.oec.,****Trg hrv. branitelja 1****Telefon: 035/375-056****Glasnik izlazi po potrebi Općine Gornji Bogićevci**. |